Fabrieke verloor selfs méér stoom | Netwerk24
Fabrieke verloor selfs méér stoom
09 Junie 2019 00:05
45,4 punte: Dit is die vlak waartoe Absa se aankopebestuursindeks (PMI) in Mei geval het, vergeleke met 47,2 punte in April.
Stoom trek uit die skoorstene van Sasol se petrochemiese aanleg in Sasolburg. Foto: Vida Booysen
Die indeks is ’n maatstaf van die welstand van die vervaardigingsektor in die land en gewoonlik ’n vroeë aanwyser van ekonomiese aktiwiteit.
Die indeks word gegrond op onder meer die hoeveelheid verkoopbestellings, indiensneming en aankooppryse. Die seisoenaal aangepaste PMI het bykans al die veld wat in April gewen is, uitgewis.
Die huidige 45,4-vlak is die swakste sedert Oktober 2018, afgesien van Maart toe die indeks tot 45 punte geval het.
Die daling is slegte nuus vir die vervaardigingsektor nadat uitset merkbaar verswak het op ’n kwartaallikse grondslag in die eerste kwartaal van vanjaar.
Meer oor: Absa | Vervaardiging | Pmi
Vervaardigers trotseer beurtkrag op soek na keerpunt
Rentekoers-verlaging vanjaar ‘te wagte’
Resessie, swak groei wink vir SA, waarsku Moody’s